# Mircea Pârligras

Mircea-Emilian Pârligras (nascut el 28 de desembre de 1980), és un jugador d'escacs romanès, que té el títol de Gran Mestre des de 2002, i ha estat Campió de Romania el 2001.
A la llista d'Elo de la FIDE de l'abril de 2022, hi tenia un Elo de 2583 punts, cosa que en feia el jugador número 3 (en actiu) de Romania. El seu màxim Elo va ser de 2650 punts, a la llista de novembre de 2011 (posició 106 al rànquing mundial).

## Resultats destacats en competició

El 2007 va empatar als llocs 2n-7è amb Kiril Gueorguiev, Dimitrios Mastrovasilis, Vadim Malakhatko, Khristos Banikas i Dmitri Svetushkin al Torneig Internacional Acropolis (el campió fou Ilià Smirin). El 2010, empatà als llocs 1r-6è amb Iuri Krivorutxko, Gabriel Sargissian, Serguei Vólkov, Bela Khotenashvili i Vladislav Borovikov al 2n Torneig Internacional de Rethymno.
El 2011, empatà als llocs 2n–4t amb Hrant Melkumian i Borki Predojević al 41è Torneig Internacional Bòsnia a Sarajevo (el campió fou Baadur Jobava; Entre l'agost i el setembre de 2011 participà en la Copa del món de 2011, a Khanti-Mansisk, un torneig del cicle classificatori pel Campionat del món de 2013, i hi tingué una bona actuació. Avançà fins a la tercera ronda, quan fou eliminat per Peter Heine Nielsen (1-3).
El desembre de 2012 fou 3r-7è (setè en el desempat) a l'Al Ain Classic amb 6½ punts de 9 (el campió fou Romain Édouard).
El maig de 2014 empatà al segon lloc al Festival Internacional d'escacs de Iași, a Romania, amb Ígor Lissi (el campió fou Axel Bachmann).
L'abril de 2016 a Olanesti fou, per segon cop, campionat de Romania amb 7½ punts de 9, mig punt per davant de Constantin Lupulescu.
El juny de 2019, fou cinquè al Campionat Internacional d'escacs de Netanya per darrere d'Anton Korobov.

### Participació en olimpíades d'escacs

Pârligras ha participat, representant Romania, a les Olimpíades d'escacs de 2002, 2004, 2006 i 2008.

## Notes i referències

* ↑ «National Championships» (en romanian). Federació d'escacs de Romania. Arxivat de l'original el 2018-03-17. [Consulta: 24 març 2011].
* ↑ «Nota biogràfica de Mircea Pârligras» (en anglès). Chessgames.com. [Consulta: 6 abril 2011].
* ↑ «"Rànquing d'escaquistes per federació: Romania"» (en anglès). lloc web de la FIDE. [Consulta: 13 abril 2022].
* ↑ Posició al rànquing mundial i evolució Elo de Mircea Pârligras «benoni.de». Arxivat de l'original el 2014-02-01. [Consulta: 13 novembre 2011]. (alemany)
* ↑ «Ilya Smirin wins Acropolis 2007» (en anglès). ChessBase, 26-08-2007. [Consulta: 17 maig 2011].
* ↑ «2nd International Chess Tournament of Rethymno». FIDE. [Consulta: 24 març 2011].
* ↑ «41st International Tournament Bosna 2011». Chess-Results.com, 12-05-2011. [Consulta: 15 maig 2011].
* ↑ FIDE has announced qualifiers for the World Cup 2011, Chessbase, 15 de juliol de 2011 (en anglès). Consultat el dia 26 de novembre de 2011 (anglès)
* ↑ «FIDE World Cup 2011» (en anglès). chess.com, 27-08-2011. [Consulta: 26 novembre 2011].
* ↑ «Resultats de la Copa del món de 2011» (en anglès). ugrasport.com. Arxivat de l'original el 2011-11-22. [Consulta: 26 novembre 2011].
* ↑ «Resultats i classificació edició 2012». chess-results.com. [Consulta: 1r gener 2016].
* ↑ «International Chess Festival "OPEN IASI" - GM Axel Bachmann is the winner» (en anglès). Chessbomb, 01-05-2014. [Consulta: 4 juliol 2015].
* ↑ «WGM Cosma and GM Parligras are 2016 Romanian Chess Champions». chessdom.com. [Consulta: 14 abril 2016]. (anglès)
* ↑ «Netanya International Chess Festival 2019 - Open Section agost 2019 Israel FIDE Chess Tournament report». ratings.fide.com. [Consulta: 21 gener 2022].
* ↑ Bartelski, Wojciech. «Men's Chess Olympiads: Mircea Pârligras». OlimpBase. [Consulta: 24 març 2011].

## Enllaços externs

* Estimació Elo de Mircea Pârligras a «chessmetrics.com». [Consulta: 6 abril 2011]. (anglès)